༄ན་མོ་གུ་རུ་མཉྫུ་གྷོ་ཥཱ་ཡ།དངོས་གྲུབ་ཀུན་རྩོལ་བླ་མ་ཡི་དམ་ལྷ།།བསྨ་མེད་སྐབས་གྱུར་དཀོན་མཆོག་རིན་ཆེན་གསུམ།།མཐུ་ལྡན་ཆོས་སྐྱོང་བསྲུངས་མའི་ཆོ་གས་རྣམས་ཀྱིས།།འདོད
དོན་ལྷུན་གྱིས་འགྲུབ་པའི་དགེ་ལེགས་རྩོལ།།བློ་ཆེན་སྐལ་བཟང་རྣམ་འདྲེན་བཞི་པ་ཡིས།།ཚངས་པའི་དབྱངས་ཀྱིས་བཀའ་བརྩལ་གསུང་རབ་དོན།།ཇི་བཞིན་རྟོགས་ཤིང་གཞན་ལ
ལེགས་འདོམས་པས།།ཕྱོགས་ལས་རྣམ་པར་རྒྱལ་ལ་གསོལ་བ་འདེབས།།བློ་བཟང་རྒྱལ་ཀུན་མཁྱེན་རབ་གཅིག་བསྡུས་པ།།མཁྱེན་པའི་གཏེར་དང་ཚངས་སྲས་དབྱངས་ཅན་ལྷས།།

རྗེས་བཟུང་བ་ཆད་རྩོད་རྩོམ་པའི་མཛད་བཟང་གིས།།ཕྱོགས་ལས་རྣམ་རྒྱལ་ཞབས་ལ་གསོལ་བ་འདེབས།།མགོན་ཁྱོད་རིང་ནས་མཐའ་ཡས་འགྲོ་བའི་སྐད།།རླབས་ཆེན་ཐུགས་བསྐྱེད་དམ་བཅའ།།
མི་བསྙེལ་བར།།ཞིང་འདིའི་མོས་ལྡན་གདུལ་བྱའི་དཔལ་མགོན་དུ།།མཁས་བཙུན་བཟང་པོའི་གར་གྱིས་མྱུར་འབྱོན་གསོལ།།བཤེས་གཉེན་དམ་པའི་ཡང་སྲིད་ཆ་ཤས་གཏེར།།སྐལ་ལྡན
དད་པའི་ཤར་རིའི་རྩེར་འཕགས་ཤིང་།།བཟང་པོའི་འཕྲིན་ལས་འོད་དཀར་སྟོང་འགྱེད་པས།།ཐུབ་བསྟན་གུནྡའི་ཚལ་རབ་རྒྱས་བྱེད་ཤོག།མཆོག་གསུམ་བྱིན་རླབས་སྐྱེ་དགུའི་ལེགས་བྱས་དང་།།
འགྱུར་མེད་ཆོས་དབྱིངས་མི།སྐུའི་རྟེན་འབྱུང་མཐུས།།ཞིང་འདིར་རྨད་བྱུང་སྐུ་ཡི་རྣམ་རོལ་མཆོག།མྱུར་སྟོན་རྣམ་དཀར་འཕྲིན་ལས་རྒྱས་གྱུར་ཅིག།འཇིག་རྟེན་ཀུན་ཏུ་ཉེར་འཚེ་མ་ལུས་ཞི།།
ཆོས་སྲིད་འབྱོར་བ་དབྱར་གྱི་མཚོ་ལྟར་འཕེལ།།ཀུན་ཀྱང་མཉེས་གཤིན་དམ་པའི་ཆོས་བཞིན་སྤྱོད།།དགེ་ལེགས་དཔལ་ལ་རོལ་པའི་བཀྲ་ཤིས་ཤོག།ཅེས་བསྟན་འགྲོའི་དཔལ་མགོན་དམ་པ་ཆས་

།བད་ཐང་སྤྲུལ་སྐུ་མཁན་ཆེན་བློ་བཟང་ཚངས་དབྱངས་ཕྱོགས་ལས་རྣམ་རྒྱལ་དཔལ་བཟང་པོའི་སྤྲུལ་སྐུ་མྱུར་འབྱོན་གྱི་གསོལ་འདེབས་སྨོན་ལམ་དངོས་གྲུབ་ཀུན་རྩོལ་ཞེས་བྱ་བ་འདི་ནི་དམ་པ་དེ་ཉིད་ཀྱི་རིགས
དཔོན་མདོ་སྔགས་གཞུང་ལུགས་མཁྱེན་པའི་སྤྱན་ཡངས་རབ་འབྱམས་སྨྲ་བ་དག་དབང་ཚུལ་ཁྲིམས་དང་།དེ་ཉིད་ཀྱི་ཞམ་འབྲིང་བ་དང་བརྩོན་རྣམ་དཔྱོད་ལྡན་པའི་དགེ་ཚུལ་བློ་བཟར་དབང་བྱུག་གཉིས་ཀྱིས་བཀྲ་ཤིས་པའི་ལྷ་རྫས
དང་བཅས་བསྐུལ་ཞིང་།རང་ཉིད་ཀྱང་མཆོག་ཏུ་དང་བས་ཉེ་བར་བསྐུལ་ཏེ།བཙུན་གཟུགས་སྙོམས་ལས་པ་དག་དབང་ཆོས་རྒྱ་མཚོ་ཞེས་བགྱི་བས་ཞི་ཧོལ་གྱི་ལྷ་ཁང་སེར་པོའི་ཉེ་འདབ་ཏུ་སྦྱར་བའི་ཡི་གེ་པ་ནི་གཞུང་ལུགས
རབ་འབྱམས་སྨྲ་བ་ངག་དབང་དར་རྒྱས་སོ།།སརྦ་མངྒ་ལཾ།